Odense Adresse-Contoirs Efterretninger, 1777-06-27
Missionsverket har ved Guds Faderlige Godhed ikke allene beholdt alle sine Missionairer i Live, men og faaet 2de nye, Gerlach og Rottler, hvilke efter mange paa Reisen, udstandne Besværligheder den 5te Ang, lykkelig ere der ankomne, og denne Hielp var saa meget meere nødvendig, da Missions=Arbeidet stedse meere voxer, og de ældste Missionairers og Land=Præsters Diogo og Ambros Svaghed merkelig tiltager. Den yngste Landpræst Philipp arbeider endnu munter og troe i Herrens Tieneste, og har paa 4 Reiser, rigeligen forkyndet Evangelium i Landet. Til Tirutschinapaly ere skeete tvende Reiser, hvorved og de Christne Meenigheder i Landet ere blevne besøgte og tillige blevet arbeidet paa Hedningernes Omvendelse. Den første Reise skeete i Januarii og Februario, og saasom Omstændighederne i Tanschaur gave Anledning til at haabe, at Hr. Schwartz kunde udføre det Forehavende, at bygge en Kirke, saa var det fornødent, at giøre endnu en Reise derhen i Martio, og formedelst hans Fraværelse og de ham overfaldne Upasseligheder, paa 5 Maaneder at besørge Meenigheden i Tiruschinapaly. Endskiønt Kirkens Bygning endnu ikke er kommen i Stand, saa har dog Kongen i Tanschaur skiænket Hr. Schwartz, som har havt mange Samtaler med ham, et gammelt Huus i det store Fort, hvilket han lader sætte i Stand til en Skole og Boelig. Omstændighederne i Landet have været meget mærkværdige, saasom den fangne Konge i Tanschaur er i April igien bleven indsat, og siden i Madras ere opkomne, adskillige Forandringer. Hvilke Følger saadant skal have for Guds Rige, vil Tiden lære. Vore 3 Christne Meenigheders Tilvext bestaaer i dette Aar af 244 Siæle, nemlig: i den Portugisiske 13, i den Tamuliske Stads Meenighed 117, og i den Tamuliske Land Meenighed 114. Deraf ere 137 fødte af Christelige Forældre, 84 tilkomne fra Hedenskabet og 23 fra Pavedommet. Døde ere i den Portugisiske Meenighed 11, i den Tamuliske Stads Meenighed 58, og i Land Meenigheden, saavidt er blevet bekiendt, 75, hvortil høre den Medhielper Marudangjagam i Kamastalam, og Abraham, Skolemester i Rarasalem. Copulerede ere 40 Par, nemlig 3 i den Portugisiske, 26 Par i den Tamuliske Stads Meenighed, og 11 Par i den Tamuliske Land Meenighed. Communicantere have i alle Meenigheder været 1668. Tallet paa alle i Kirkebøgerne fra Missionens Begyndelse nu i 70 Aar indskrevne Personer er 15634. Udi den Portugisiske Skole oplæres 27 Drenge og 24 Piger, J den Tamuliske Drenge Skole 146 og i Pige Skolen 125. I Land=Skolerne i alt 62. Antallet paa alle Skolebørn er altsaa 384, hvilke meestendeels underholdes paa Missionens Bekostning. Udi Compagniets Tieneste staae af den Tamuliske Meenighed 13 Schipays, 28 Portugisiske klædte Syldatre, 21 Taliarer, hvorunder høre 3 Brevdragere ved den nye anlagte Brev=Post til Madras og Nagapatnam. Af den Portugisiske Meenighed staae ligeledes nogle i Compagniets Sold. - Udi Bogtrykkeriet, som af det godgiørende Societet i Engeland atter rigelig er blevet forsynet med Papier, bliver med første Josvæ Bog reent udtrykt. Foruden denne Hoved Trykning ere smaae Tamuliske og Portugisiske Tractater igien paa nye blevne oplagte. De fra Danmark, Tydskland og Engeland til Missionens Underholdning sendte Fornødenheder og Velgierninger ere med dette Aars Skibe rigtig ankomme.